**Δυνατότητες Επέκτασης – Εκδηλώσεις διάχυσης**

* **Δυνατότητες Επέκτασης**

Το πρόγραμμα είναι σχεδιασμένο για τη Στ' Δημοτικού, αλλά μπορεί να προσαρμοστεί για μικρότερες ή μεγαλύτερες τάξεις. Για παράδειγμα οι δραστηριότητες με τα χρωματιστά Post-it (π.χ., ανάλυση ρόλων) θα μπορούσαν να απλοποιηθούν για μικρότερες τάξεις ή να γίνουν πιο σύνθετες για γυμνάσιο/λύκειο. Επίσης, οι έννοιες όπως «ισότητα ευκαιριών» και «ισότιμη ευκαιρία», μπορούν να συζητηθούν με μεγαλύτερη ανάλυση σε μεγαλύτερες ηλικίες.

Επιπρόσθετα, το συγκεκριμένο Πρόγραμμα προτείνει σύνδεση με την Κοινωνική και Πολιτική Αγωγή και άλλες θεματικές ενότητες (π.χ. δικαιώματα του παιδιού) ανοίγοντας δρόμους για ενσωμάτωση του περιεχομένου σε περισσότερα μαθήματα ή project-basedlearning.

* **Εκδηλώσεις Διάχυσης**

**Στο σχολείο**: Παρουσιάσεις μαθητών/τριών της Στ΄ τάξης για το Πρόγραμμα σε όλα τα παιδιά του σχολείου κατά την Παγκόσμια ημέρα αναπηρίας, ή στη λήξη του σχολικού έτους στην παρουσίαση την Ημέρας των προγραμμάτων σχολικών δραστηριοτήτων.

**Στην τοπική κοινότητα:** Συμμετοχή της Στ΄ τάξης του σχολείου στο Φεστιβάλ Παιδείας του Δήμου με τις εργασίες των παιδιών.

**Στην εκπαιδευτική κοινότητα:** Δημιουργία Blog και ανάρτηση των εργασιών των μαθητών/τριών στις πλατφόρμες e-me και e-class.